proxectonos/corpus_dominio_legal_administrativo_tmp huggingface dataset:
PUBLICACIÓN LISTA PROVISIONAL DE ADMITIDOS E EXCLUIDOS DE 10 PRAZAS DE PEÓN DE LIMPEZA
ADMINISTRACIÓN LOCAL — Municipal — Grove, O (Persoal, oposicións, 24/01/2023)

Con data 27.05.2022 aprobáronse pola Xunta de Goberno Local a oferta de estabilización de emprego público 2022 e publicouse no Boletín Oficial da Provincia con data 31.05.2022 Con data 03.10.2022 apróbanse pola Xunta de Goberno Local as Bases e convocatoria para o proceso de estabilización de 10 prazas de peón de limpeza. Con data 07.11.2022 publícanse no Boletín Oficial da Provincia de Pontevedra as Bases da convocatoria do proceso de estabilización de 10 prazas de peón de limpeza. Con data 21.11.2022 publicouse o anuncio no Boletín Oficial do Estado anuncio da convocatoria abríndose un prazo de 20 días hábiles para que as persoas interesadas puideran presentar as solicitudes Rematado o prazo de presentación de instancias de participación, e de acordo co previsto coa base cuarta da convocatoria, LALLAVE GORGUES, CARLOS FEDERICO CABAÑAS LINAREZ, ROSALIO DOLORES FRANCISCA, MÓNICA ANDRÉS ALONSO, ANDRADE OUISSA, BERNARDO ENRIQUE JIMENEZ DE CONDE EGGERS, LUIS PABLO RODRIGUEZ MARTILLO MOURONTE, RAMON ROBERTO LILIT LAAKSO FARIDI, REINHOLD, DE EGUILAZ, RAQUEL ROSARIO MAICA GUZUN RUIZ, USCATA ARIZMENDIARRIETA, VAIDA, ACHUCARRO ZARRACINA, ALEJANDRA PILAR, DE ALAIZA, APOLINARIO KAREN BEATRIZ BRECO GONZALEZ UCHAN BRAN, CAMILO ENRIQUE, ELLER IDDAR, DORIA EL AYYADI, SARA EVA GOZALBES, DE SANCTIS, SERVULO RIFFAT BALSECA, WEINERT FRIGENTI, JESUS NARCISO NINA ROMASCU, RIFFAT, CREASEY BUGATTO, DOMINGA GARCIA OLALLA, MARIA JESUS DOLORES CHALAL ORTESO HORCHE, ZHIXIANG SCHIPPERS TORALLAS, KAILA BARTRAM MESADI, JOSE HILARIO, ROSA MASCATO FRAGA, HONGUERO STELMAKH, ADRIANA APARECIDA ABDELMALEK FOZ, JESUS SANTOS TALIB KURYLO, ERIK FERNANDO, CHOURAK BALIELLAS, MARIA AIDEE MARIA NARCISA PÉREZ, NURIA MARÍA ORTEGA ESCALERA FRECHA, YASSMINA MARTINEZ DE LA, BRIONES CABRILLA, SOUKAINA HAZAS WHITTINGTON, ANDREA CLAUDIA LOPEZ DE LAS JAHA FOGARASI, DAVID IVAN, FAN SESTO, DANUT IOAN, DE MADRID, MONICA BIBIANA AZPILCUETA SANZ RALO UMANETS, FATIMA ESTHER ESTIVALIS CADAHIA, MONICA NICOLETA, HIMMI RIGORES, EMILIANO ANDRES ALUJAS BLACKMAN, ELEUTERIO MANUEL, PAPE FREIRE, LOURDES MARIA, MAIKEL SILVA SAMPEDRO, TURE NAPOLEON, ROMAISSAE, LA CUEVA, PETER GRAHAM BELAHCEN FERNANDEZ DE. ANTORRENA ATEZA, MARIA ESTELLA, OUGALI GARÇON, JUANA LIDIA BEATRIZ ESTHER, JOSÉ ANTONIO- Non presenta Anexo I. - Non presenta documento xustificativo de pago de taxas. - Non presenta copia STEFANO JARABU, GLADYS MARIBEL– Non presenta copia DNI SEGUNDO.- Establecer un prazo de 5 días hábiles para a emenda de defectos ou omisións, tal e como indica a base cuarta das bases, contados a partir da publicación desta lista no Boletín Oficial da Provincia, na sede electrónica deste Concello http://concellodogrove.sedelectronica. gal, e no Taboleiro de Anuncios. Mándao e asínao o alcalde, na data indicada na marxe, do que como secretario da corporación dou fe aos exclusivos efectos do disposto no artigo 3.2 letra “e” do Real Decreto 128/2018, de 16 de marzo. DOCUMENTO ASINADO ELECTRÓNICAMENTE NA MARXE
APROBACIÓN DEFINITIVA EXPEDIENTE DE DECLARACIÓN DE PARCELA COMO SOBRANTE.
ADMINISTRACIÓN LOCAL — Municipal — Cerdedo–Cotobade (Outros documentos, notificacións e informacións públicas, 08/06/2023)

O Pleno do Concello de Cerdedo-Cotobade, na sesión extraordinaria que tivo lugar o día 02 de maio de 2023, aprobou inicialmente o expediente de declaración de parcela sobrante da parcela con referencia catastral 36012B509014840000FYpara a súa declaración como parcela sobrante. De conformidade co disposto nos artigos 8.2 e 110.1. f) do Real Decreto 1372/1986 de 13 de xuño polo que se aproba o Regulamento de Bens das Entidades Locais, procedeuse á exposición pública do expediente durante un prazo dun mes, no que os interesados puideron examinalo e presentar reclamacións o mesmo, sendo publicado no BOP nº 86 de data 05.05.2023. Rematado o prazo de exposición pública, non se presentaron reclamacións contra o devandito acordo de aprobación inicial de desafectación do dominio público polo que o expediente considérase definitivamente aprobado. Contra este acordo elevado a definitivo, que pon fin á vía administrativa, poderá interpoñer recurso potestativo de reposición ante o Pleno, no prazo dun mes, a partir do día seguinte ao da súa notificación ou publicación (artigos 112 e 124 da Lei 39/2015, de 1 de outubro, do Procedemento Administrativo Común das Administracións Públicas), ou ben, directamente recurso contencioso-administrativo ante o Xulgado do Contencioso-Administrativo de Pontevedra, no prazo establecido no artigo 46 da Lei 29/1998, de 13 de xullo Reguladora da Xurisdición Contencioso-Administrativa. Todo iso sen perxuízo de que poida utilizar calquera outro recurso que estime conveniente. Cerdedo-Cotobade, 6 de xuño de 2023 O alcalde en funcións Jorge Cubela López Documento asinado á marxe na data reflectida
DELEGACIÓN COMPETENCIAS PARA AUTORIZAR MATRIMONIOS CIVÍS
ADMINISTRACIÓN LOCAL — Municipal — Vilagarcía de Arousa (Outros documentos, notificacións e informacións públicas, 14/09/2023)

O Código Civil, no seu art.51.1 contempla a posibilidade de celebrar matrimonios civís, autorizándose estes polo Alcalde do municipio no que se celebre ou polo/a concelleiro/a en quen este delegue. Coa finalidade de incluír entre o conxunto dos cometidos propios que conleva o exercicio do cargo de Concelleiro/a prevese delegar esta autorización a todos eles con carácter xeral. De acordo co exposto e de conformidade co establecido nos artigos 43 (e seguintes) do Regulamento de Organización, Funcionamento e Réxime Xurídico das Entidades Locais que sinalan os termos das delegacións da Alcaldía, ao distinguir entre delegacións xenéricas e especiais, RESOLVE: PRIMEIRO: A competencia que o artigo 51 do Código Civil atribúe ao Alcalde para autorizar matrimonios civís na forma que o propio Código establece, será exercida polo propio Alcalde e ademais polos 20 Concelleiros/as do Concello de Vilagarcía de Arousa que a exercerán de conformidade coas súas dispoñibilidades. SEGUNDO: Os matrimonios civís celebraranse con carácter xeral no Salón Nobre da Casa do Concello, nas datas e horarios que se establezan. Excepcionalmente se autoriza a celebración dos matrimonios civís fóra da Casa do Concello. TERCEIRO: Para efectuar a celebración do matrimonio civil se requirirá que os contraentes dispoñan da documentación legalmente esixida e o certificado emitido para elo polo Rexistro Civil. CUARTO: O presente Decreto entrará en vigor o día da súa firma, debendo publicarse no Boletín Oficial da Provincia, e na sede electrónica municipal: http//sede. vilagarcia. gal, conforme co disposto no artigo 6 da Lei 9/2013, do 9 de decembro, de Transparencia, Acceso á Información Pública e Bo Goberno. Vilagarcía de Arousa, a 6 de setembro de 2023.—O ALCALDE-PRESIDENTE, Alberto Varela Paz Sinatura dixitalizada
in407a 2023/140-4. LEVANTAMENTO DAS ACTAS PREVIAS Á OCUPACIÓN DOS BENS E DEREITOS AFECTADOS POLA INSTALACIÓN ELÉCTRICA DENOMINADA LMTS CT ESTRADA LAMOSA, EN REDONDELA
XUNTA DE GALICIA — VICEPRESIDENCIA PRIMEIRA E CONSELLERÍA DE ECONOMÍA, INDUSTRIA E INNOVACIÓN — XEFATURA TERRITORIAL DE PONTEVEDRA (Outros documentos, notificacións e informacións públicas, 19/12/2023)

A instalación denominada LMTS CT Estrada Lamosa foi declarada de utilidade pública mediante resolución do 7 de novembro de 2023, da Xefatura Territorial de Pontevedra, o que leva implícita a urxente ocupación dos bens e dereitos afectados, tendo a condición de beneficiaria a empresa UFD Distribución Electricidad, S. A. Segundo o disposto no artigo 52 da Lei de expropiación forzosa e no art.56.1 da Lei24/2013, do 26 de decembro, do sector eléctrico, comunícase que o día 6 de febreiro de 2024, a partir das 12 horas, terá lugar sobre o terreo o levantamento das ACTAS PREVIAS Á OCUPACIÓN dos bens e dereitos contidos na relación de predios que se expón xunto con esta resolución e no taboleiro de edictos do concello de Redondela. Os interesados recibirán unha notificación individual coa debida antelación legal, na que se lle comunicará a data e a hora na que deberán presentarse nas súas fincas, informándolles de que poderán ir acompañados por un perito ou un notario, pola súa conta, se así o consideran conveniente. Cando as persoas propietarias ou titulares de dereitos sobre os predios afectados sexan descoñecidos ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da Lei de expropiación forzosa. Neste caso, igualmente, de acordo co artigo 44 da Lei 39/2015, de 1 de outubro, do procedemento administrativo común das administracións públicas, publicarase un anuncio no taboleiro de edictos único (TEU) do Boletín Oficial del Estado. Vigo, 5 de decembro de 2023 A xefa territorial, Beatriz López del Olmo
RELACIÓN DEFINITIVA DE ASPIRANTES E DATA DA REALIZACIÓN DA SELECCIÓN NO PROCESO DE ESTABILIZACIÓN DE EMPREGO TEMPORAL
ADMINISTRACIÓN LOCAL — Municipal — Pazos de Borbén (Persoal, oposicións, 25/04/2023)

Con data do 15/03/2023 saíu publicado no BOP a relación provisional de aspirantes admitidos e excluídos, así como a designación do tribunal que realizará dita selección no proceso de estabilización de emprego temporal do Concello de Pazos de Borbén. Durante o prazo de exposición ó público da citala relación non se presentou ningunha reclamación contra a mesma. Polo exposto publícase o decreto da Alcaldía número 2023-0229, do 17/04/2023, polo que se aproba a relación definitiva de aspirantes e a data e hora da selección dos postos descritos na mesma: “De conformidade coas bases da convocatoria aprobadas xunto coa convocatoria na resolución de Alcaldía número 2022-0582, de data 17/11/2022, do proceso de estabilización de emprego temporal do Concello de Pazos de Borbén, e no uso das atribucións do meu cargo, de conformidade co artigo 21.1. h) da Lei 7/1985, de 2 de abril, de bases do réxime local, RESOLVO: PRIMEIRO.- Aprobar de forma definitiva a seguinte relación de aspirantes admitidos e excluídos da convocatoria de referencia: DENOMINACIÓN DA PRAZA ASPIRANTES Auxiliar Administrativo/a Miguel Comesaña Rocha Auxiliar Administrativo/a María José Otero Neira Auxiliar Administrativo/a Rocío Comesaña Campos DENOMINACIÓN DA PRAZA ASPIRANTES Subalterno/a–Auxiliar Estefanía Couñago Míguez DENOMINACIÓN DA PRAZA ASPIRANTES Técnico/a medio–AEDL Diana Jurkiewicz González Técnico/a medio–AEDL María Isabel Fragueiro Piñeiro DENOMINACIÓN DA PRAZA ASPIRANTES Traballador/a social Raquel García Calviño Traballador/a social Ada Luz Vaisman Pavelea NINGÚN SEGUNDO.- A realización da selección será o vindeiro día 27 de abril de 2023 co seguinte horario: TERCEIRO.- Publicar a relación definitiva de admitidos e excluídos no Boletín Oficial da Provincia, no taboleiro de edictos e na sede electrónica deste Concello http://pazosdeborben.sedelectronica. gal].-” En Pazos de Borbén a 17 de maio de 2023 El Alcalde Andrés Iglesias Rodríguez
APROBACIÓN DEFINITIVA ORZAMENTO MUNICIPAL 2023
ADMINISTRACIÓN LOCAL — Municipal — Bueu (Presupostos e cadros de persoal, 11/12/2023)

Expediente: 2740/2023 UNIDADE XESTORA: Dpto. Intevención Procedemento: Orzamento Trámite: Anuncio Aprobación definitiva orzamento Municipal 2023. O Pleno da corporación Municipal do Concello de Bueu, na sesión ordinaria de data 04.12.2023 acordou a aprobación definitiva do orzamento municipal de 2023 así como do Anexo de persoal e cadro de persoal. Procede a publicación no Boletín Oficial da Provincia dita aprobación definitiva en cumprimento do disposto nos artigos 169.3 do RDLEX.2/2004 e 20.3 do Real Decreto 500/1990, de 20 de abril. Resumo por capítulos do orzamento do Concello para o exercizo 2023. RESUMO POR CAPÍTULOS Asemade, na mesma sesión ordinaria do Pleno que tivo lugar o 04.12.2023 acordouse desestimar as alegacións formuladas contra o Orzamento Xeral, o Cadro, e o Anexo de persoal aprobados inicialmente na sesión plenaria de data 17 de outubro de 2023 e aprobar definitivamente as Bases de Execución do orzamento así como o Anexo e Cadro de persoal correspondente ao exercizo 2023 segundo se indica a continuación. De acordo coa obriga contida no art.75.5 da Lei 7/85 reguladora das bases de réxime local fanse públicas as retribucións, indemnizacións e asistencias dos membros da corporación polo exercizo do seu cargo consignadas nos ornamentos do Concello correspodente ó ano 2023 que a seguir se relaciona O que se publica en cumprimento do disposto nos arts.169.3 do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais, 20.3 do Real decreto 500/90, de 20 de abril, e 127 do Real decreto lexislativo 781/1986, de 18 de abril, polo que se aproba o Texto refundido das disposicións legais vixentes en materia de Réxime local. Contra a aprobación definitiva, en aplicación do art.171 do TRLFL, poderá interporse directamente recurso contencioso- administrativo, na forma e prazos que establecen as normas de dita xurisdicción. A copia dos orzamentos do concello 2023 atópase a disposición do público a efectos informativos, no Departamento municipal de Intervención, sito na pranta baixa da casa consistorial, dende a súa aprobación definitiva ata a finalización do exercizo, de acordo co disposto no artigo 169.7 do texto refundido da Lei Reguladora das Facendas Locais. Documento asinado electronicamente á marxe.
APROBACIÓN INICIAL DO EXPEDIENTE DE MODIFICACIÓN DE ANEXO SUBVENCIÓNS NOMINATIVAS
ADMINISTRACIÓN LOCAL — Municipal — Silleda (Subvencións e axudas, 12/04/2023)

O Pleno da Corporación celebrado o día 30 de marzo de 2023 acordou a aprobación inicial do expediente de modificación anexo subvencións nominativas, segundo o seguinte detalle: Si transcorrido devandito prazo non se presentaron alegacións, considerarase aprobado definitivamente devandito Acordo. Silleda na data da sinatura electrónica. O Alcalde Manuel Cuiña Fernández
CALENDARIO LABORAL 2024
XUNTA DE GALICIA — CONSELLERÍA DE EMPREGO E IGUALDADE — SERVIZO DE EMPREGO E ECONOMÍA SOCIAL (Outros documentos, notificacións e informacións públicas, 18/10/2023)

Consonte co disposto no artigo 37.2 do Real decreto lexislativo 2/2015, do 23 de outubro, polo que se aproba o texto refundido da Lei do Estatuto dos traballadores, nos artigos 45 e 46 do Real decreto 2001/1983, do 28 de xullo, declarados vixentes pola disposición derrogatoria única do Real decreto 1561/1995, do 21 de setembro, sobre xornadas especiais de traballo e no Decreto 112/2023, do 29 de xuño, polo que se determina o calendario laboral para o ano 2024 na Comunidade Autónoma de Galicia, esta Xefatura Territorial da Consellería de Promoción do Emprego e Igualdade, elaborou para a provincia de Pontevedra o seguinte: De conformidade co disposto no artigo 1 do Decreto 112/2023, do 29 de xuño, da Xunta de Galicia, as festas laborais de carácter retribuído e non recuperable no territorio da Comunidade Autónoma de Galicia para o ano 2024 serán as seguintes: Ao abeiro do disposto no artigo 37.2 do Estatuto dos traballadores, artigo 46 do Real decreto 2001/1983, do 28 de xullo, artigo 2 do Decreto 112/2023, do 29 de xuñoo e o artigo 1.11º do Real decreto 2412/1982, do 24 de xullo, sobre traspaso de funcións e servizos da Administración do Estado á Comunidade Autónoma de Galicia en materia de traballo, serán inhábiles para o traballo, retribuídas e non recuperables, a proposta do Pleno dos respectivos concellos, as seguintes festas de ámbito local: En virtude do disposto no artigo 34.6 do Real decreto lexislativo 2/2015, do 23 de outubro, polo que se aproba o texto refundido da Lei do Estatuto dos traballadores, as empresas deberán ter exposto nun lugar visible do centro de traballo, para coñecemento e consulta dos traballadores, o calendario laboral. O incumprimento do anterior constitúe infracción en materia laboral tipificada no artigo 6.1 do Real decreto lexislativo 5/2000, do 4 de agosto, polo que se aproba o texto refundido da Lei sobre infraccións e sancións na orde social. Vigo, na data da sinatura electrónica O xefe territorial
PADRÓN TAXA MERCADO CUARTO TRIMESTRE 2023
ADMINISTRACIÓN LOCAL — Municipal — Guarda, A (Recadación, 30/11/2023)

A Presidencia desta Corporación, mediante resolución núm.2023-1790, de 24 de novembro de 2023, aprobou o padrón da taxa pola prestación do servizo de mercado correspondente ó cuarto trimestre do exercicio tributario 2023 do Concello de A Guarda. A dita resolución é definitiva en vía administrativa. O padrón fiscal exporase ao público no departamento de tesourería municipal durante o prazo de duración do período voluntario de cobranza para que as persoas interesadas poidan examinalo, anuncio que ten o carácter de notificación colectiva ó abeiro do previsto no artigo 102.3 da Lei 58/2003, do 17 de decembro, Xeral Tributaria. As persoas interesadas poderán formular contra os actos que se notifican, ante a Presidencia deste Concello, recurso de reposición previo ó recurso contencioso-administrativo no prazo dun mes a partir do día seguinte ó da finalización do prazo de exposición ó público do padrón. Comunícase ás persoas contribuíntes afectadas que o período voluntario de cobranza da taxa pola prestación dos servizos de mercado correspondente ó cuarto trimestre do exercicio tributario 2023 do Concello de A Guarda será do día 5 de decembro de 2023 ao día 5 de febreiro de 2024, ámbalas dúas datas inclusive. A data de cargo en conta dos recibos domiciliados será o día 20 de decembro de 2023. O imposto deberá satisfacerse a través das seguintes entidades bancarias: ABANCA, BBVA, BANCO SANTANDER, CAIXABANK, BANCO SABADELL O vencemento do prazo en período voluntario sen ter sido satisfeita a débeda, determinará o comezo do procedemento de constrinximento, coa percepción do recargo da mora e demais conceptos esixibles, tal e como se fixa nos artigos 160 e 161 da Lei 58/2003, de 17 de Decembro, Xeral Tributaria e nos artigos 69 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación. O Alcalde, Roberto José Álvarez Carrero. Documento asinado dixitalmente á marxe.
EXPOSICIÓN PÚBLICA E COBRANZA EN VOLUNTARIA DO PADRÓN RELATIVO Á TAXA POLO SUBMINISTRO DA AUGA CORRESPONDENTE AO 1º TRIMESTRE DO EXERCICIO TRIBUTARIO 2023
ADMINISTRACIÓN LOCAL — Municipal — Valga (Recadación, 15/05/2023)

A Presidencia desta Corporación, mediante Decreto de Alcaldía, aprobou o Padrón da taxa polo subministro de auga correspondente ao 1º trimestre do exercicio tributario 2023 do Concello de Valga. O Padrón fiscal exporase ao público nas oficinas municipais no prazo dun mes contado a partir da publicación deste anuncio no Boletín Oficial da Provincia, anuncio que ten o carácter de notificación colectiva ao amparo do previsto no artigo 102.3 da Lei 58/2003, do 17 de decembro, Xeral Tributaria. Durante o devandito prazo os interesados poderán examinalo e formular contra os actos que se notifican ante a Presidencia deste Concello, recurso de reposición previo ao contencioso administrativo, no prazo dun mes a contar dende a exposición pública do Padrón. De conformidade co previsto no artigo 24 do Real Decreto 939/2005, de 29 de xullo, polo que se aproba o Regulamento Xeral de Recadación, comunícase aos contribuíntes afectados que o período voluntario de cobranza da taxa polo subministro de auga correspondente ao 1º trimestre do exercicio tributario 2023 será dende o 16 de maio de 2023 ata o 17 de xullo de 2023. O vencemento do prazo en período voluntario sen ter sido satisfeita a débeda, determinará o comezo do procedemento de constrinximento, coa percepción do recargo da mora e demais conceptos esixibles, tal e como se fixa no artigo 160 e 161 da Lei 58/2003, de 17 de decembro, Xeral Tributaria e nos artigos 69 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación. Advírteselle ao contribuínte de que a falta de pagamento no período voluntario sinalado suporá a esixencia do canon da auga directamente ao contribuínte pola vía de constrinximento pola consellería competente en materia de facenda da Xunta de Galicia, e así mesmo, deberá indicarse que a repercusión do canon da auga poderá ser obxecto de reclamación económico-administrativa ante a Consellería de Facenda no prazo dun mes desde que se entenda producida a notificación mediante o padrón. Asinado dixitalmente en data ao marxe. O alcalde José María Bello Maneiro
ADXUDICACIÓN DE OBRADOIROS DO PROGRAMA DEPO EN MARCHA 2023
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 12/05/2023)

A Xunta de Goberno da Deputación provincial, na súa sesión ordinaria do 5 de maio de 2023, adoptou o Acordo número 4.32607 polo que: As listaxes poderán consultarse na páxina web www.depo. gal Asinado dixitalmente na marxe
DH. A36.78651 NOVACIÓN DA CONCESIÓN DUN CAUDAL DE AUGA Á COMUNIDADE DE USUARIOS O MARCO, NO CONCELLO DE MEIS (PONTEVEDRA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Augas de Galicia (Outros documentos, notificacións e informacións públicas, 14/06/2023)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que mediante resolución da dirección de Augas de Galicia de data 2 de decembro de 2022 e como resultado do expediente incoado para o efecto, outorgouse á Comunidade de Usuarios O Marco a oportuna novación de concesión para aproveitar 7120 m3 anuais de auga que procede de dous mananciais situados no lugar do Marco, na parroquia de Meis (San Salvador), no concello de Meis (Pontevedra), con destino a abastecemento de poboación e a uso gandeiro. Santiago de Compostela, 23 de maio de 2023 O xefe do Servizo de Tramitación Técnico-Administrativa do Dominio Público Hidráulico Elizabeth Victoria Allison Nicole Garcia de la Filia Bobet
APROBACIÓN DEFINITIVA DA ORDENANZA FISCAL DA TAXA DE SUMIDOIROS
ADMINISTRACIÓN LOCAL — Municipal — Catoira (Ordenanzas e Regulamentos, 27/12/2023)

Transcorrido o prazo de trinta días hábiles dende a publicación no B. O. da Provincia de Pontevedra n.º 212, de data 3 de novembro de 2023 do anuncio relativo a aprobación inicial de modificación da ordenanza fiscal da taxa de sumidoiros, sen que contra o mesmo se viñeran a producir reclamacións ou suxestións, elévase tal aprobación inicial a definitiva, procedéndose, de conformidade co determinado no artigo 70.2 da Lei 7/1985, de 2 de abril, a súa publicación íntegra, que é do tenor literal seguinte: A presente modificación da ordenanza fiscal aprobada definitivamente polo Pleno do Concello en sesión celebrada o día 30 de outubro de 2023, entrará en vigor, o día seguinte da súa publicación integra no BOP, permanecendo en vigor ata a súa modificación ou derrogación expresas.” Catoira, na data da sinatura electrónica. O Alcalde-Presidente, Xoán Xosé Castaño Conde. (Documento asinado dixitalmente á marxe)
CESIÓN GRATUITA TERREO AO SERVIZO GALEGO DE SAÚDE PARA CENTRO DE SAÚDE NO CONCELLO DE VILAGARCÍA DE AROUSA
ADMINISTRACIÓN LOCAL — Municipal — Vilagarcía de Arousa (Outros documentos, notificacións e informacións públicas, 20/03/2023)

Neste Concello tramítase expediente, para a cesión gratuíta, libre de cargas de un ben inmoble patrimonial, ao Servizo Galego de Saúde, para a execución das obras de construción dun novo Centro de Saúde no Concello de Vilagarcía de Arousa. Características do ben inmoble citado, propiedade do Concello de Vilagarcía de Arousa: O que se fai público de conformidade co establecido no Art.110.1. f), do Real Decreto 1372/1986, polo que se aproba o Regulamento de Bens das Entidades Locais, a fin de que no prazo de quince días dende a súa publicación no BOP, se poidan efectuar as alegacións que se estimen oportunas. Vilagarcía de Arousa, a 10 de marzo de 2023. O ALCALDE-PRESIDENTE Alberto Varela Paz Sinatura dixitalizada
DH. A36.02499. CONCESIÓN DUN CAUDAL DE AUGA Á COMUNIDADE DE USUARIOS DE CROAS, NO CONCELLO DE VILABOA (PONTEVEDRA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Augas de Galicia (Outros documentos, notificacións e informacións públicas, 30/06/2023)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que mediante resolución da dirección de Augas de Galicia de data 19 de xaneiro de 2023 e como resultado do expediente incoado para o efecto, outorgouse á Comunidade de Usuarios de Croas, unha concesión de 1169 m3 anuais de auga que procede de dous mananciais situados no lugar das Croas, na parroquia de Figueirido (Santo André), no concello de Vilaboa (Pontevedra) con destino a uso doméstico. Santiago de Compostela, 9 de xuño de 2023 O xefe do Servizo de Tramitación Técnico-Administrativa do Dominio Público Hidráulico Elena Amparo Moisuc Lemjaafar
APROBACIÓN INICIAL DE MODIFICACIÓN ORZAMENTARIA Nº 11/23 DO ORZAMENTO XERAL DO CONCELLO DE MEIS
ADMINISTRACIÓN LOCAL — Municipal — Meis (Presupostos e cadros de persoal, 02/10/2023)

O Pleno do Concello de Meis, en sesión ordinaria celebrada o día 25 de setembro de 2023, acordou aprobar inicialmente o expediente de modificación orzamentaria nº 11/23 do Orzamento Xeral do Concello de Meis para o 2023, na modalidade de suplemento de crédito 02/23 financiado con remanente de tesourería para gastos xerais. En cumprimento do disposto nos artigos 177.2 e 169.1 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, exponse o público na secretaría-intervención deste Concello, durante un prazo de quince días hábiles, a contar dende o día seguinte ó da inserción do presente edicto no Boletín Oficial da Provincia, co fin de que, durante o mesmo, os interesados poidan examinar o expediente e formular as reclamacións que se estimen oportunas. Se transcorrido dito prazo non se houbesen presentado reclamacións, considerarase aprobado definitivamente dito acordo. En Meis, a 26 de setembro de 2023 A ALCALDESA, Marta Giráldez Barral ASINADO DIXITALMENTE NA MARXE
APROBACIÓN DEFINITIVA ORZAMENTO XERAL ANO 2023
ADMINISTRACIÓN LOCAL — Municipal — Soutomaior (Presupostos e cadros de persoal, 18/04/2023)

Polo Pleno desta Corporación de data 14 de marzo de 2023, aprobouse inicialmente o Orzamento Xeral deste Concello, e o cadro do persoal correspondente ó exercicio de 2023, que resultou definitivo ó non se presentar ningunha reclamación durante o período de exposición pública (segundo anuncio publicado no B. O. P. nº 55 de data 20/03/2023). En cumprimento do disposto no art.169.3 do R. D. Lex.2/2204, do 5 de marzo, e 127 do R. D. Lexislativo 781/86, de 18 de abril, e art.75.5 da Lei de Bases de Réxime Local, na redacción dada a mesma pola Lei 14/2000 do 28 de decembro, respectivamente, faise público o citado Orzamento resumido por capítulos, e o cadro do persoal, as retribucións dos membros corporativos con dedicación, indemnizacións e asistencias, de acordo có anexo que se cita a continuación. Contra a aprobación definitiva poderá interpoñerse directamente recurso contencioso administrativo no prazo de dous meses, contados a partir do día seguinte do da publicación do presente anuncio no B. O. P., debendo previamente comunicalo ó órgano que ditou o acto segundo prevén o art.37.1 e 57.2 da Lei Reguladora desta xurisdición, ante o Xulgado do Contencioso Administrativo de Pontevedra, significando que a interposición do citado recurso non suspenderá por sí soa a aplicación do orzamento definitivamente aprobado, tal e como determina o art.171.3 do R. D. Lex.2/2004, do 5 de marzo. ALCALDE CON DEDICACIÓN EXCLUSIVA A TEMPO COMPLETO: Retribución bruta anual de 44.294,60€, distribuída en catorce mensualidades. CONCELLEIRA CON DEDICACIÓN EXCLUSIVA A TEMPO PARCIAL (6 horas/día).- Retribución bruta anual de 18.000€ distribuída en catorce mensualidades. ASISTENCIAS.- Por cada sesión do Pleno, Xunta de Goberno Local, Comisión Especial de Contas ou Comisións Informativas ás que asistan os membros da Corporación que desempeñen os seus cargos sen dedicación, percibirán un importe de: Plenos: 75,00 euros Xuntas de Goberno Local: 75,00 euros Comisións Informativas: 50,00 euros Soutomaior, 14 de abril de 2023 O ALCALDE Agustín Reguera Ocampo
RESOLUCIÓN DEFINITIVA ADMITIDOS, EXCLUÍDOS E TRIBUNAL PROCESO ESTABILIZACIÓN
ADMINISTRACIÓN LOCAL — Municipal — Ponte Caldelas (Persoal, oposicións, 19/04/2023)

Rematado o prazo de presentación de instancias de participación no proceso selectivo arriba indicado, de acordo co previsto nas bases xerais e específicas da convocatoria, publicadas no Boletín Oficial da Provincia de 22 de decembro de 2022 e anuncio de apertura de prazo publicado no Boletín Oficial do Estado do 29 de decembro de 2022 e listaxe provisional de admitidos/as e excluídos/as, publicada no Boletín Oficial da Provincia de 6 de marzo de 2023, esta Alcaldía no uso das facultades que ten atribuídas polo art.21 da Lei 7/1985 de 2 de abril, Reguladora das Bases de Réxime Local:
DH. A36.42074 CONCESIÓN DUN CAUDAL DE AUGA Á COMUNIDADE DE USUARIOS DE PARADELA, NO CONCELLO DE BUEU (PONTEVEDRA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Augas de Galicia (Outros documentos, notificacións e informacións públicas, 26/04/2023)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que mediante resolución da dirección de Augas de Galicia de data 3 de outubro de 2022 e como resultado do expediente incoado para o efecto, outorgouse á Comunidade de Usuarios de Paradela, unha concesión de 1277,77 m3 anuais de auga que procede dun manancial situado no lugar de Paradela, na parroquia de Cela (Santa María), no concello de Bueu (Pontevedra) con destino a uso doméstico e a rega. Santiago de Compostela, 10 de abril de 2023 O xefe do Servizo de Tramitación Técnico-Administrativa do Dominio Público Hidráulico Luis Celso Postils Uba
APROBACIÓN LISTADO COBRATORIO DO SERVIZO DE AXUDA NO FOGAR DO MES DE SEPTIEMBRE 2023
ADMINISTRACIÓN LOCAL — Municipal — Lalín (Recadación, 26/10/2023)

Conforme ao disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004 de 5 de marzo polo que se aprobou o Texto Refundido da Lei Reguladora de Facendas Locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: Prazo de ingreso: o período voluntario de cobranza dos tributos indicados, para o Concello de Lalín, será de dous meses, contados a partir do día siguiente á publicación de este anuncio no Boletín Oficial da Provincia de Pontevedra. Se o vencemento coincide co día inhábil, entenderase prorrogado ao primeiro día hábil seguinte. Lugar de ingreso: Para o cobro dos mesmos, os contribuíntes que teñan domiciliados os recibos, estes seranlles cargados nas contas bancarias respectivas. Para o resto de contribuíntes poderán facer o pago en calquera oficina das entidades bancarias de ABANCA, empregando o instrumento de cobramento que se facilitará no departamento de Tesourería. A non recepción ou calquera outro erro nos datos consignados no documento de cobramento non exime da obriga de pagamento (art.102 da Lei Xeral Tributaria). Os contribuíntes que non recibisen ou extraviasen o xogo de impresos correspondente, disporán ata o último día do prazo citado para solicitar un duplicado nas dependencias municipais. Advírtese ós contribuíntes que deben facer uso da domiciliación bancaria para o pagamento ordinario segundo o disposto no artigo 38 do Regulamento xeral de recadación. Días de ingreso para pago en oficina bancaria: días hábiles, no horario de caixa establecido pola entidade colaboradora referida para o pagamento dos recibos non domiciliados. O vencemento do prazo en período voluntario, sen ter sido satisfeita a débeda, determinará o comezo do procedemento executivo, o devengo da recarga correspondente e demais conceptos esixibles tal e como se fixan nos artigos 26, 28 e 161 da Lei 58/2003, Lei Xeral Tributaria. Lalín, A Concelleira delegada de Facenda. María Paz Pérez Asorey. DOCUMENTO ASINADO ELECTRONICAMENTE AO MARXE.
APROBACIÓN DO PADRON 2023-1
ADMINISTRACIÓN LOCAL — Municipal — Poio (Recadación, 13/04/2023)

Confeccionado o Padrón da Padrón Taxa de auga potable, saneamento, recollida e tratamento de RSU, canon da auga e coeficiente de vertedura, correspondente o 1º bimestre 2023 por Viaqua Gestión Integral de Aguas de Galicia, S. A. U., a Xunta de Goberno Local, en sesión ordinaria celebrada o día trinta e un de xaneiro de dous mil vinte tres, adoptou, entre outros, o seguinte acordo: 1.—Aprobar o Padrón da Padrón Taxa de auga potable, saneamento, recollida e tratamento de RSU, canon da auga e coeficiente de vertedura, correspondente o 1º bimestre 2023. Expoñer ao público o referido Padrón durante un prazo de 15 días hábiles contados a partir do día seguinte ao da publicación no BOP para que poida ser examinado polos/as contribuíntes ou interesados nas oficinas Viaqua Gestión Integral de Aguas de Galicia, S. A. U. en días hábiles durante as horas de oficina e poidan facer as reclamacións que consideren oportunas, elevándose a definitivo con resolución das mesmas se as houbese.2.—Asimesmo faise saber que, sen prexuízo das reclamacións que se poidan presentar contra o citado Padrón, o prazo de ingreso en período voluntario das citadas taxas, será de sesenta días dende a súa aprobación e publicación no B. O. P. Advertencia: Rematado o período voluntario de ingreso, os recibos non pagados esixiranse pola vía administrativa de prema, coas recargas e xuros correspondentes, consonte co establecido nos artigos 161 da Lei xeral tributaria e 69 e seguintes do Regulamento Xeral de Recadación.(R. D. 939/2005, de 29 de xullo). Ademais, no caso do canon da auga e do coeficiente de vertedura advírtese ao contribuínte de que a falta de pagamento no período voluntario sinalado suporá a esixencia directamente pola vía de constrinximento pola consellería competente en materia de facenda da Xunta de Galicia.3.—Contra a aprobación do Padrón só poderá interpoñerse recurso de reposición, no prazo dun mes a partir do día seguinte ao do remate do período de exposición pública do referido Padrón (art.14.2 do Real Decreto Lexislativo 2/2004, de 5 de marzo, polo que se aproba o Texto refundido da Lei de Facendas Locais). De igual modo, a repercusión do canon da auga e o coeficiente de vertedura, poderá ser obxeto de reclamación económico-administrativa ante o órgano económico-administrativo da Comunidade Autónoma de Galicia no prazo de un mes dende a súa publicación no BOP. Poio, a 30 de marzo de 2023 v. e pr. O ALCALDE D. Luciano Sobral
NOMEAMENTO PERSOAL LABORAL FIXO PARA A PRAZA DE PEÓN LIMPEZA A DNA. MARÍA DEL PILAR PARCERO MARTÍNEZ (06.03.01.11) INCLUIDO NA OEP EXTRAORDINARIA 2022.
ADMINISTRACIÓN LOCAL — Municipal — Bueu (Persoal, oposicións, 14/08/2023)

Por Resolución da Alcaldía número 2023-1485 de data 3 de agosto de 2023 noméase a Dona María del Pilar Parcero Martinez, con DNI ***0134**, como persoal laboral fixo, para a praza de peón de limpeza, recollida na RPT co código 06.03.01.11, tras ter superado o proceso de estabilización de emprego temporal do Concello de Bueu. Documento asinado electronicamente á marxe O Alcalde- Félix Juncal Novas.
RESOLUCIÓN DE ALCALDÍA APROBACIÓN ACTA DEFINITIVA DO TRIBUNAL CUALIFICADOR DE 3 PRAZAS DE MONITOR/A DEPORTIVO MEDIANTE O SISTEMA DE ACCESO POR CONCURSO-OPOSICIÓN
ADMINISTRACIÓN LOCAL — Municipal — Lalín (Persoal, oposicións, 07/11/2023)

Na sesión celebrada en Xunta de Goberno Local na data 20/12/2022 aprobáronse as Bases que rexen os procesos extraordinarios de estabilización previstos na Lei 20/2021, de 28 de decembro, de medidas urxentes para a redución da temporalidade no emprego público, para cubrir as prazas correspondentes á Oferta de Emprego Público Extraordinario para a estabilización do emprego público temporal deste Concello. Posteriormente ditas bases foron publicadas no Boletín Oficial da Provincia de Pontevedra número 247 de data 28/12/2022, na páxina web e na sede electrónica do Concello de Lalín. Publicándose tamén no Boletín Oficial do Estado núm 15 do 18 de xaneiro do 2023 anuncio da convocatoria e abríndose un prazo de 20 días hábiles para que as persoas interesadas puidesen presentar as solicitudes. As resolucións das listas provisionais e definitivas de aspirantes admitidos/excluídos foron publicadas no Boletín Oficial da Provincia de Pontevedra número 45 do 6/03/2023 e número 66 de 4/04/2023, respectivamente, aparte de na páxina web e na sede electrónica, tal e como se indica nas bases. Posteriormente procedeuse á publicación das actas provisionais e definitivas na páxina web e na sede electrónica. Tendo en conta as atribucións que me confire o artigo 21 da Lei 7/1985, do 2 de abril, Reguladora das Bases de Réxime Local, así coma nas disposicións concordantes do Real Decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, Primeiro.— Aprobar a seguinte proposta realizada polo Tribunal Cualificador de contratación e constitución da respectiva bolsa de emprego, tal e como se recolle na acta definitiva con data 02/11/2023, publicada na páxina web e na sede electrónica do Concello de Lalín: De conformidade co establecido na Base Duodécima, procédese á aprobación da proposta de contratación realizada polo Tribunal Cualificador como persoal laboral fixo dos /as seguintes aspirantes: Para os efectos previstos na Base Décimo Terceira, por parte do Tribunal Cualificador non se propón a creación da bolsa de emprego, posto que non existen máis aspirantes que superaran o proceso selectivo, dacordo cos criterios das bases de dito procedemento. Segundo.— Segundo a base duodécima, esta resolución publicarase na páxina web, na sede electrónica, no taboleiro de anuncios e no Boletín Oficial da Provincia de Pontevedra. Os /as aspirantes propostos para a contratación disporán dun prazo de 10 días hábiles para presentar no Rexistro Electrónico do Concello de Lalín mediante o procedemento específico a seguinte documentación: Lalín, na data da sinatura electrónica. O Alcalde, D. José Crespo Iglesias. Dou fe. O Secretario, D. César López Arribas.
MODIFICACIÓN DAS BASES E DE NOVA CONVOCATORIA DO PROCESO SELECTIVO DE ESTABILIZACIÓN DE EMPREGO DO POSTO DE TÉCNICO/A LOCAL DE EMPREGO DO CONCELLO DA GUARDA
ADMINISTRACIÓN LOCAL — Municipal — Guarda, A (Persoal, oposicións, 06/06/2023)

No BOP nº 236 de 13 de decembro de 2022 foron publicadas as bases específicas do proceso selectivo de estabilización de emprego do posto de técnico/a local de emprego do Concello da Guarda. Presentada impugnación ás bases polo Colexio Oficial de Traballo Social de Galicia solicitando que se modifique a titulación esixida e sexa incluída a titulación de traballo social, e sendo estimado o mesmo, se procede a modificar o apartado 1 da base terceira, que quedaría redactado como segue: Ademais das condicións xerais, as persoas aspirantes terán que cumprir os seguintes requisitos: 1.- Titulación: Estar en posesión de Diplomado/Grao ou equivalente en Dereito, ou Dirección e Administración de Empresas, ou Ciencias Económicas, ou Ciencias Empresariais, ou Ciencias do Traballo, ou Relacións Laborais e Recursos Humanos, ou Psicoloxía, ou Traballo Social, ou titulacións equivalentes que habiliten para o acceso á praza convocada. En caso de titulacións obtidas no estranxeiro será necesario que previamente fose concedida a correspondente homologación.” O novo prazo para presentar as solicitudes será de vinte ( 20) días naturais contados a partir do día seguinte ao da publicación da presente convocatoria no Boletín Oficial da Estado ( as solicitudes xa presentadas serán consideradas como presentadas dentro de prazo, sen necesidade de nova presentación). O Alcalde Antonio Lomba Baz Documento asinado dixitalmente
APROBACIÓN PRECIO PÚBLICO CAMPANADAL
ADMINISTRACIÓN LOCAL — Municipal — Mondariz (Outros documentos, notificacións e informacións públicas, 18/12/2023)

En sesión extraordinaria de Pleno celebrada o 13 de decembro de 2023 se aprobou por o seguinte ACORDO: PRIMEIRO.— Declarar a existencia de razóns sociais e culturais que aconsellan fixar un precio público inferior ó custo da actividade “Campa Nadal 2023” incluída no programa de conciliación persoal, familiar e laboral “NADAL CONCILIA 2023”. SEGUNDO.— Aprobar o importe do prezo público pola realización da actividade “Campanadal 2023” fixando as seguintes tarifas: TERCEIRO.— Publicar o presente Acordo no taboleiro de anuncios do Concello e en o Boletín Oficial da Provincia a efectos do seu xeral coñecemento. Contra a presente resolución, que pon fin á vía administrativa, pode recorrerse potestativamente en reposición, no prazo dun mes a contar desde o día seguinte á recepción desta notificación, ante deste Concello, de conformidade co artigo 14 do Texto Refundido da Lei Reguladora das Facendas Locais aprobado polo Real Decreto Lexislativo 2/2004, de 5 de marzo e o artigo 108 da Lei 7/1985, de 2 de abril, Reguladora das Bases do Réxime Local. O prazo para interpor, no seu caso, recurso contencioso-administrativo, ante o Xulgado do Contencioso-Administrativo de Pontevedra, será de 2 meses a contar desde o día seguinte ao da recepción da resolución expresa do recurso de reposición. Se non houbese resolución expresa o prazo será de 6 meses, a contar desde a data en que se entenda desestimado por silencio o recurso de reposición en virtude do artigo 46.1 da Lei 29/1998, de 13 de xullo, Reguladora da Xurisdición Contencioso-Administrativa. Todo iso sen prexuízo de que poida exercitar calquera outro recurso que estime como máis pertinente ao seu dereito.
APROBACIÓN PADRÓN 6º BIMESTRE 2022 AUGA POLÍGONO A REIGOSA
ADMINISTRACIÓN LOCAL — Municipal — Ponte Caldelas (Recadación, 24/01/2023)

Confeccionado o Padrón da Taxa de auga potable, canon auga, taxa depuración, taxa coeficiente vertidos e sumidoiros por O. G. P. O. (Servicio Integral da Auga) correspondente ó 6º bimestre do ano 2022, novembro-decembro correspondente ao Polígono a Reigosa, en base ás facultades que me concede a Lei 7/1985, de 2 de abril, Reguladora das Bases de Réxime Local, pola presente 1º- Aprobar o Padrón da taxa de auga potable, canon auga, taxa depuración, taxa coeficiente vertidos e sumidoiros correspondente ó 6º bimestre do ano 2022, que ascende á cantidade de: 2º- Expoñer ó publico o referido Padrón durante un prazo de 15 días hábiles contados a partir do día seguinte ó da publicación no BOP para que poida ser examinado polos/as contribuíntes ou interesados nas oficinas do Concello en días hábiles durante as horas de oficina e poidan facelas reclamacións que consideren oportunas, elevándose a definitivo con resolución das mesmas si as houbese.3º- Así mesmo faise saber que, sen prexuízo das reclamacións que se poidan presentar contra o citado Padrón, o prazo de ingreso en período voluntario das citadas taxas, será de 60 días naturais contados partires do día da súa publicación no Boletín Oficial da Provincia.4º- Contra a aprobación do Padrón só poderá interpoñerse recurso de reposición, no prazo dun mes a partir do día seguinte ó do remate do período de exposición pública do referido Padrón (art.14.2 do Real Decreto lexislativo 2/2001 de 5 de marzo, polo que se aproba o Texto refundido da Lei de Facendas Locais). A repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo de un mes dende que se entenda producida a notificación 5º- A falta de pago no período voluntario sinalado suporá a exixencia do canon da auga directamente ao contribuínte pola vía de constrinximento pola Consellería competente en materia de facenda da Xunta de Galicia. O Alcalde, Andrés Díaz Sobral Documento asinado electronicamente ao marxe
NOMEAMENTO DE DNA. AVELINA ROSAS PASTORIZA COMO PERSOAL LABORAL FIXO NA PRAZA DE OPERARIO DE LIMPEZA (CODIGO RPT 06.03.01.07), PROCESO ESTABILIZACIÓN EMPREGO TEMPORAL LEI 20/2021
ADMINISTRACIÓN LOCAL — Municipal — Bueu (Persoal, oposicións, 06/09/2023)

Por Resolución da Alcaldía número 2023-1649 de data 30 de agosto de 2023 noméase a Dona Avelina Rosas Pastoriza, con DNI ***1199**, como persoal laboral fixo, para a praza de peón de limpeza, recollida na RPT co código 06.03.01.07, tras ter superado o proceso de estabilización de emprego temporal do Concello de Bueu. Documento asinado electronicamente á marxe O Alcalde- Félix Juncal Novas.
NOMEAMENTO PERSOAL LABORAL FIXO PARA A PRAZA DE PEÓN LIMPEZA VIARIA A DNA. ANA PORTELA ESTEVEZ (06.03.02.02) INCLUIDO NA OEP EXTRAORDINARIA 2022.
ADMINISTRACIÓN LOCAL — Municipal — Bueu (Persoal, oposicións, 14/08/2023)

Por Resolución da Alcaldía número 2023-1484 de data 3 de agosto de 2023 noméase a Dona Ana Portela Estévez, con DNI ***9040**, como persoal laboral fixo, para a praza de peón de limpeza viaria, recollida na RPT co código 06.03.02.02, tras ter superado o proceso de estabilización de emprego temporal do Concello de Bueu. Documento asinado electronicamente á marxe O Alcalde- Félix Juncal Novas.
BASES DO PRIMEIRO CONCURSO DE DECORACIÓN DE RÚAS DO NADAL DE CALDAS DE REIS
ADMINISTRACIÓN LOCAL — Municipal — Caldas de Reis (Subvencións e axudas, 16/11/2023)

Expediente: 2288 / 2023 Asunto: I Concurso decoración do Nadal 1º.— O Concello de Caldas de Reis organiza o primeiro Concurso de decoración de rúas do Nadal, co obxecto de fomentar a participación cidadá no embelecemento e ornamentación das rúas, prazas, fachadas, establecementos e demais lugares singulares do concello, facendo partícipes aos comercios, entidades, veciños e veciñas da imaxe da vila. O obxectivo é incentivar o coidado e embelecemento do noso concello, e vestir á vila de Caldas dun aspecto navideño e máxico para facer deste nadal unha época especial.2º.— O día 30 de outubro o Tenente de Alcalde fai unha providencia para incoar o expediente do I Concurso de decoración do Nadal.3º.— Visto o informe de Intervención dedata 07 de novembro de 2023. PRIMEIRO.— Aprobar as seguintes Bases de Participación: BASES: O Concello de Caldas de Reis organiza o primeiro Concurso de decoración de rúas do Nadal, co obxecto de fomentar a participación cidadá no embelecemento e ornamentación das rúas, prazas, fachadas, establecementos e demais lugares singulares do concello, facendo partícipes aos comercios, entidades, veciños e veciñas da imaxe da vila. O obxectivo é incentivar o coidado e embelecemento do noso concello, e vestir á vila de Caldas dun aspecto navideño e máxico para facer deste nadal unha época especial. Os proxectos que sexan estimados de interese xeral serán executados de acordo ao disposto na cláusula segunda, poñendo os veciños/as a man de obra, as tarefas construtivas, mantemento e conservación, e o Concello de Caldas de Reis o apoio técnico dos seus servizos correspondentes e cos subministros básicos precisos. As accións deberán referirse a espazos de dominio público. O crédito orzamentario derivado desta convocatoria resulta imputable á aplicación orzamentaria 3384 / 22699. A participación está condicionada aos seguintes criterios: O crédito dispoñible para efectuar esta colaboración é de 1.500 €. O xurado estará composto por: A resolución do concurso realizarase baixo os principios de transparencia, igualdade e non discriminación. A resolución será inapelable e os premios poderán declararse desertos se o xurado así o considera oportuno. Os criterios de valoración serán acordes ao solicitado nos criterios de participación. Deste xeito puntuaranse os seguintes aspectos: As cantidades destinadas a esta convocatoria serán de 600 euros en premios. Establécense os seguintes premios: Os premios económicos serán en forma de vales de compra no comercio local de Caldas de Reis. SEGUNDO.— Publicar as Bases no Boletín Oficial de Pontevedra e no Taboleiro de anuncios da Sede Electrónica do Concello. O dispuxo e asina dixitalmente o Sr. Tenente de Alcalde.